Tameslayt s wayes id-heddren akk di tmezgunin-agi d tin n yal ass d tin s wayes i heddren akk medden, tesɛa awalen iṛeṭṭalen seg tutlayt n taɛrabt d tutlayt n tefransist am walakin,aɛudu billah mina al muḥal, d awalen ireṭṭalen seg tutlayt n taɛrabt c’est trop ,tant pis atg ,awalen seg tutlayt n tefransist , d kra n lemtul n ddin am « Ih ncalah akka a Rebbi ncalah ad teɛfuḍ wefqaɣ ɣef wayen id-neḥka », d usqewqew i yellan di kra n tmezgunin sɣur Xalti Ɛduda am « Lḥa…lḥa..lḥassun tzem tzemm…tzmreḍ i yiman-ik u tekk…tekklaɣ fell-ak ». , ittwasexdem akken ad seḍsen imdanen, rnu ɣer-s aserfu s tutlayt n taɛrabt «F lemṭar cufu massar cufu massar ,Fi kul ḥuma kayen semṣar,Necriw dullar melli ɛendhum qawi dinar , llant daɣen kra n tɣawsiwin anda sxedmen aṭas n « ḍ » deg kra n wawalen n uɛekki am iɣesmaḍen « iɣesmaren », ula d lehdur s « p » am « Reppi » « yeppa », xas akken tutlayt teqqim d tin kan, imi yal amdan yezmer ad yefhem anda yebɣu yewweḍ uswir-ines,ama yeɣra ama ur yeɣri, issentaq-d awalen n tefransist am yemɣaren .